Jeg har været kunde i Nordea siden 2007. Først som erhvervskunde og sidenhen som privatkunde. 

Tirsdag d. 16. december lufter jeg min hund og den brækkede benet i en regnvandsrist. Jeg haster på dyrehospitalet med taxa og hunden bliver opereret. De samlede udgifterne forbundet med ulykken som taxa, medicin og operation beløber sig til ca. 16.000 kr. 

Jeg har imidlertid overtræk på min konto men betaler de ca.15200 til dyrehospitalet med det samme.

Torsdag d. 18 ringer jeg om morgnen til Nordea for at gøre dem opmærksom på at jeg er opmærksom på over mit overtræk samt informere om at jeg har haft kontakt med forsikringen om tirsdagen og at der er ca. 14.000 kr på vej retur. I telefonbanken oplyser de mig om at min kontor er spærret og man har tilbagetrukket ca. 11.000 kr. af betalingen til hospitalet. Det kunne jeg jo ikke forstå, velvidende om at jeg har et kreditmaks på 10.000 – det var jo netop derfor jeg ringede til dem for at gøre dem opmærksom på situationen og informere dem om jeg var klar over hvordan det stod til. Servicemedarbejderen der var i telefonbanken kunne ikke udlede mere historik eller årsag og oplyste om jeg skulle tale med min bankrådgiver (det derfor jeg ringede). Han ville lægge en besked og de skulle ringe tilbage samme dag – Det skete naturligvis ikke. Så jeg ringede tilbage ca. 30 min. før lukketid. Jeg havde heldet med mig og blev omstillet til afdelingen.
Da jeg fik kontakt til en bankrådgiver oplyste han mig om at de ikke kunne hjælpe med at betale restebeløbet på de ca. 11.000 uden at se garanti fra forsikringen på at der var penge på vej. Når man tager i betragtning at jeg på daværende tidspunkt havde ca. 30.000 kr. til rådighed fordelt over andre konti, finder jeg det stærkt kritisabel at man ikke vil hjælpe sin kunde med at betale en dyrelægeregning, når nu uheldet er ude. Når så kunden oven i købet selv søger kontakt ved at ringe ind (af flere omgang) for at gøre opmærksom på problemet og søge en afklaring og løsning. Sidst i samtalen blødte rådgiveren alligevel en smule op og sagde de gerne ville hjælpe. De skulle blot bruge dyrelægehospitalets reg. nr, konto nr. og beløbsstørrelse for at overføre. Jeg sender den relevante information til banken om aftenen samt kopi af korrespondance med forsikringen (jeg havde på daværende tidspunkt ikke fået en bekræftelse på dækningen).
Banken havde hele fredagen til at reagere på dette – det skete naturligvis ikke.
Mandag morgen efter weekenden ringer jeg igen ind – samme cirkus med at ligge en besked. Denne gang vender bankrådgiveren dog tilbage omkring kl. 15 om eftermiddagen. Han har en kort besked om at de ikke kan hjælpe mig med at betale regningen ved at acceptere et overtræk, men kun kan hjælpe ved at betale fra en af mine andre konti. Det samlede overtræk ville på det tidspunkt bliver på omkring 9.000 kr. (da jeg havde flyttet lidt rundt på nogle penge) dvs. under mit kreditmaks. Jeg var rasende og betalte i stedet selv regningen fra min ferieopsparing.

Hvor er servicen, her søgte jeg blot lidt spillerum på en konti i hvad jeg forventede ville være maks 2 uger? Jeg er udmærket klar over jeg ikke er en god kunde, jeg skylder hverken penge hos Nordea, eller andre steder og jeg har heller ikke nogle nævneværdige beløb stående i banken, jeg går engangimellem i minus og det tager Nordea sig mere end almindelig godt betalt for, hvorfor fanden så alt det påstyr, mistillig og mistro til en kunde gennem 7 år, der efterfulgt af en ulykke ender i spinaten på en af sine konti?

Først og fremmest er det dårlig kundeservice, dernæst er det forbandet dårlig forretning, gebyr og renter har Nordea jo nok af.

En ting er sikkert Nordea skal ikke fortsætte med at forvalte mine midler, og jeg vil anbefale ALLE andre at finde en anden bank til at forvalte deres midler. 

Forbrugeroplysning: Nordea har en af danmarks dårligste netbanke, voldsomt forældet har ikke ændret sig nævneværdigt i 7 år.